ddrg/super_eurlex huggingface dataset:
Uredba Sveta (ES) št. 120/2002

z dne 21. januarja 2002

ki spreminja Uredbo (ES) št. 2793/1999 v zvezi s prilagoditvami tarifnih kvot za vino

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 te pogodbe,

ob upoštevanju predloga Komisije,

ob upoštevanju naslednjega:

(1) Svet je s Sklepom 1999/753/ES 29. julija 1999 [1] odobril začasno uporabo Sporazuma o trgovini, razvoju in sodelovanju med Evropsko skupnostjo in njenimi državami članicami na eni strani ter Republiko Južno Afriko na drugi [2] (v nadaljevanju "Sporazum TRS"). Sporazum TRS se predhodno uporablja od 1. januarja 2000.

(2) Priloga X k Sporazumu TRS vsebuje izmenjavo pisem med Evropsko skupnostjo in Republiko Južno Afriko, ki določa letne dajatve proseo tarifne kvote 32 milijonov litrov južnoafriškega vina, uvoženega v steklenicah. Člen 8 Uredbe Sveta (ES) št. 2793/1999 z 17. decembra 1999 o nekaterih postopkih uporabe Sporazuma o trgovini, razvoju in sodelovanju med Evropsko skupnostjo in Republiko Južno Afriko [3], odlaga odprtje tarifne kvote za vino do uveljavitve Sporazumov med Evropsko skupnostjo in Republiko Južno Afriko o trgovini z vinom oziroma žganimi pijačami.

(3) Svet je s Sklepom 2002/51/ES [4] v imenu Skupnosti odobril Sporazum med Evropsko skupnostjo in Republiko Južno Afriko o trgovini z vinom. Svet je nadalje z Sklepom 2002/55/ES [5] odobril Sporazum v obliki izmenjave pisem med Evropsko skupnostjo in Republiko Južno Afriko o trgovini z vinom, ki spreminja obseg tarifnih kvot za vino, uvoženo v steklenicah, določeno v Prilogi X k Sporazumu TRS.

(4) Uredba (ES) št. 2793/1999 se torej ustrezno spremeni –

SPREJEL NASLEDNJO UREDBO:

Člen 1

Priloga k Uredbi (ES) št. 2793/1999 se spremeni na naslednji način:

V petem stolpcu pod naslovom

"Obseg letnih tarifnih kvot in faktor letne rasti"

se vnos pod zaporedno številko 09.1825 zamenja z naslednjim:

"35300000 litrov

(flr 3 %) [4] Za vsako leto od 2002 do 2011 se osnovnemu letnemu obsegu kvote doda določena količina 6720000 litrov. Faktor letne rasti se uporablja od leta 2003 le za obseg osnovne kvote 35300000 litrov.".

Člen 2

Ta uredba začne veljati dan po objavi v Uradnem listu Evropskih skupnosti.

Uporablja se od 1. januarja 2002.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. januarja 2002

Za Svet

Predsednik

M. Arias Cañete

[1] UL C 311, 4.12.1999, str. 1.

[2] UL L 311, 4.12.1999, str. 3.

[3] UL L 337, 30.12.1999, str. 29. Uredba, kakor je bila nazadnje spremenjena z Uredbo (ES) št. 1747/2000 (UL L 200, 8.8.2000, str. 25).

[4] UL L 28, 30.1.2002, str. 3.

[5] UL L 28, 30.1.2002, str. 133.

--------------------------------------------------
Uredba Komisije (ES) št. 538/2002

z dne 25. marca 2002

o dopolnitvi Priloge k Uredbi (ES) št. 2400/96 o vnosu določenih imen v "Register zaščitenih označb porekla in zaščitenih geografskih označb", določen v Uredbi Sveta (EGS) št. 2081/92 o zaščiti geografskih označb in označb porekla za kmetijske proizvode in živila

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb porekla za kmetijske proizvode in živila [1], kakor je bila nazadnje spremenjena z Uredbo Komisije (ES) št. 2796/2000 [2], in zlasti člena 6(3) in (4) Uredbe,

ob upoštevanju naslednjega:

(1) V skladu s členom 5 Uredbe (EGS) št. 2081/92 je Grčija Komisiji poslala vlogo za registracijo imena "Πατάτα Kάτω Nενροκοπίον" (Patata Kato Nevrokopiou) kot geografsko označbo.

(2) V skladu s členom 6(1) navedene uredbe je ugotovljeno, da ta vloga izpolnjuje vse s tem določene zahteve in zlasti, da vsebuje vse zahtevane informacije v skladu s členom 4 Uredbe.

(3) Komisija po objavi v Uradnem listu Evropskih skupnosti [3] ni prejela nobenega ugovora po členu 7 Uredbe (EGS) št. 2081/92 v zvezi z imenom iz te priloge.

(4) Ime je torej treba vnesti v "Register zaščitenih označb porekla in zaščitenih geografskih označb" in ga tako zaščititi v vsej Skupnosti kot zaščiteno geografsko označbo.

(5) Priloga k tej uredbi dopolnjuje Prilogo k Uredbi Komisije (ES) št. 2400/96 [4], kakor je bila nazadnje spremenjena z Uredbo (ES) št. 245/2002 [5] –

SPREJELA NASLEDNJO UREDBO:

Člen 1

Ime v priloženi prilogi se doda v Prilogo k Uredbi (ES) št. 2400/96 in se ga vnese v skladu s členom 6(3) Uredbe (EGS) št. 2081/92 v "Register zaščitenih označb porekla in zaščitenih geografskih označb" kot zaščiteno geografsko označbo (ZGO).

Člen 2

Ta uredba začne veljati dvajseti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. marca 2002

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 324, 21.12.2000, str. 26.

[3] UL C 166, 9.6.2001, str. 29.

[4] UL L 327, 18.12.1996, str. 11.

[5] UL L 39, 8.2.2002, str. 12.

--------------------------------------------------

PRILOGA

PROIZVODI S SEZNAMA V PRILOGI I K POGODBI ES, NAMENJENI PREHRANI LJUDI

Sadje, zelenjava in žita

GRČIJA

Πατάτα Kάτω Nενροκοπίον (ZGO)

(Patata Kato Nevrokopiou)

--------------------------------------------------
Uredba Komisije (ES) št. 1644/2002

z dne 13. septembra 2002

o tretji spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani, in o razveljavitvi Uredbe Sveta (ES) št. 467/2001

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani, in o razveljavitvi Uredbe Sveta (ES) št. 467/2001 o prepovedi izvoza nekaterega blaga in storitev v Afganistan, o poostritvi prepovedi poletov in podaljšanju zamrznitve sredstev in drugih finančnih virov talibanov iz Afganistana [1], kakor je bila nazadnje spremenjena z Uredbo (ES) št. 1580/2002 [2], in zlasti člena 7(1) Uredbe,

ob upoštevanju naslednjega:

(1) Priloga I Uredbe (ES) št. 881/2002 navaja osebe, skupine in entitete, ki so po tej uredbi zajete v zamrznitev sredstev in gospodarskih virov.

(2) Sankcijski odbor je dne 11. septembra 2002 sklenil spremeniti seznam oseb, skupin in entitet, za katere se uporablja zamrznitev sredstev in gospodarskih virov, zato je treba ustrezno spremeniti tudi Prilogo I.

(3) Za zagotovitev učinkovitosti ukrepov, določenih s to uredbo, mora ta uredba začeti veljati takoj –

SPREJELA NASLEDNJO UREDBO:

Člen 1

Osebe, skupine in entitete iz te priloge se dodajo seznamu iz Priloge I Uredbe Sveta (ES) št. 881/2002.

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 13. septembra 2002

Za Komisijo

Christopher Patten

Član Komisije

[1] UL L 139, 29.5.2002, str. 9.

[2] UL L 237, 5.9.2002, str. 3.

--------------------------------------------------

PRILOGA

Osebe, skupine in entitete, ki se dodajo Prilogi I k Uredbi (ES) št. 881/2002

Fizične osebe

1. Wa'el Hamza Julaidan (tudi Wa'il Hamza Julaidan, Wa'el Hamza Jaladin, Wa'il Hamza Jaladin, in Abu Al-Hasan al Madani); datum rojstva: 22.1.1958; kraj rojstva: Al-Madinah, Savdova Arabija; potni list Savdove Arabije št. A-992535.

Pravne osebe, skupine in entitete

2. Eastern Turkistan Islamic Movement ali East Turkistan Islamic Movement (ETIM) (tudi Eastern Turkistan Islamic Party).

--------------------------------------------------
Uredba Komisije (ES) št. 1781/2002

z dne 7. oktobra 2002

o popravku Uredbe (ES) št. 936/97 o odprtju in upravljanju tarifnih kvot za visoko kakovostno sveže, ohlajeno in zamrznjeno goveje in za zamrznjeno bizonje meso

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso [1], nazadnje spremenjene z Uredbo (ES) št. 2345/2001 [2] in zlasti člena 32(1) Uredbe,

ob upoštevanju naslednjega:

(1) V drugem pododstavku člena 2(g) je napaka v nemški, nizozemski in danski različici Uredbe Komisije (ES) št. 936/97 z dne 27. maja 1997 o odprtju in upravljanju tarifnih kvot za visoko kakovostno sveže, ohlajeno ali zmrznjeno goveje in za zamrznjeno bizonje meso [3], nazadnje spremenjena z Uredbo (ES) št. 1524/2002 [4]. Zato je potrebno popraviti nemško, nizozemsko in dansko različico tega pododstavka.

(2) Ukrepi, predvideni v tej uredbi, so v skladu z mnenjem Upravljalnega odbora za goveje in telečje meso –

SPREJELA NASLEDNJO UREDBO:

Člen 1

Besedo "junci" v drugem pododstavku člena 2(g) Uredbe (ES) št. 936/97 se prevaja na naslednji način:

(zadeva le nemško, nizozemsko in dansko različico).

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 7. oktobra 2002

Za Komisijo

Franz Fischler

Član Komisije

[1] UL L 160, 26.6.1999, str. 21.

[2] UL L 315, 1.12.2001, str. 29.

[3] UL L 137, 28.5.1997, str. 10.

[4] UL L 229, 27.8.2002, str. 7.

--------------------------------------------------
Uredba Komisije (ES) št. 1854/2002

z dne 17. oktobra 2002

o spremembi Uredbe (ES) št. 2879/2000 o podrobnih pravilih za uporabo Uredbe Sveta (ES) št. 2702/1999 o ukrepih za informiranje in promocijo kmetijskih proizvodov v tretjih državah

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2702/1999 z dne 14. decembra 1999 o ukrepih za informiranje in promocijo kmetijskih proizvodov v tretjih državah [1], in zlasti člena 11 Uredbe,

ob upoštevanju naslednjega:

(1) Uredba Komisije (ES) št. 2879/2000 [2], kakor je bila nazadnje spremenjena z Uredbo (ES) št. 1955/2001 [3], določa podrobna pravila za uporabo navedene uredbe.

(2) Člen 9(3) Uredbe (ES) št. 2879/2000 določa 30. september kot rok za odločitev Komisije o programih in izvajalskih telesih, ki jih je treba izbrati.

(3) Predlogi programov, ki so jih predložile države članice leta 2002, zahtevajo dodatne informacije, ki jih bo Komisija kmalu dobila.

(4) V teh okoliščinah je treba za dokončanje pregleda in izbora programov rok za odločitev Komisije podaljšati do 15. novembra 2002.

(5) Ukrepi, predvideni s to uredbo, so v skladu z mnenjem skupnega zasedanja upravljalnih odborov za promocijo kmetijskih proizvodov –

SPREJELA NASLEDNJO UREDBO:

Člen 1

Zadnji pododstavek člena 9(3) Uredbe (ES) št. 2879/2000 se nadomesti z naslednjim:

"Za programe, predložene v letu 2002, Komisija sprejme odločitev najpozneje do 15. novembra 2002."

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 17. oktobra 2002

Za Komisijo

Franz Fischler

Član Komisije

[1] UL L 327, 21.12.1999, str. 7.

[2] UL L 333, 29.12.2000, str. 63.

[3] UL L 266, 6.10.2001, str. 8.

--------------------------------------------------
Uredba Komisije (ES) št. 1900/2002

z dne 24. oktobra 2002

o spremembi Uredbe (ES) št. 1249/96 o pravilih uporabe (uvoznih dajatev v sektorju žit) za Uredbo Sveta (EGS) št. 1766/92

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], nazadnje spremenjena z Uredbo (ES) št. 1666/2000 [2] in zlasti člena 10(4) Uredbe,

ob upoštevanju naslednjega:

(1) V skladu s členom 4 Uredbe (ES) št. 1249/96 [3] nazadnje spremenjena z Uredbo (ES) št. 597/2002 [4], uporabi Komisija kotacije št. 2 za ječmen Združenih držav na žitni borzi Minneapolisa, za določitev reprezentativne uvozne cene cif za ječmen. Če navedene kotacije niso reprezentativne, se namesto njih uporabijo kotacije fob, ki se uporabljajo v Združenih državah Amerike. V poletnih mesecih Komisija običajno uporablja kotacije fob za ječmen v Duluthu (Velika jezera). V zimskem času Velika jezera zmrznejo in se zato običajno uporabljajo druge kotacije fob (Zaliv ali Portland).

(2) Druga opomba Priloge II k Uredbi (ES) št. 1249/96 določa, da je treba upoštevati znesek, ki ustreza stroškom prevoza iz kraja kotacije do Mehiškega zaliva. Zaradi uporabe kotacij fob v Portlandu so nastala nekatera odstopanja pri izračunu reprezentativnih uvoznih cen cif za ječmen. Ker so področja pridelave ječmena v severno-osrednjih državah Združenih držav Amerike, so razdalje, ki jih je treba premostiti, in zato tudi stroški prevoza z območij pridelave do izvoznih pristanišč vsi približno enaki. Zahtevo po upoštevanju stroškov prevoza med izbranim pristaniščem kotacije fob in Mehiškim zalivom je zato treba umakniti.

(3) Uredbo Komisije (ES) št. 1249/96 je zato treba spremeniti.

(4) Upravljalni odbor za žita ni podal svojega mnenja v roku, ki ga je določil predsedujoči –

SPREJELA NASLEDNJO UREDBO:

Člen 1

Druga opomba Priloge II k Uredbi (ES) št. 1249/96 se nadomesti z naslednjim:

"Ko ni na voljo nobene kotacije, ki bi jo bilo mogoče uporabiti za izračun reprezentativne uvozne cene cif, se uporabijo najbolj reprezentativne kotacije fob, ki so namenjene splošni uporabi v Združenih državah Amerike."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 24. oktobra 2002

Za Komisijo

Franz Fischler

Član Komisije

[1] UL L 181, 1.7.1992, str. 21.

[2] UL L 193, 29.7.2000, str. 1.

[3] UL L 161, 29.6.1996, str. 125.

[4] UL L 91, 6.4.2002, str. 9.

--------------------------------------------------
Uredba Komisije (ES) št. 1018/2002

z dne 13. junija 2002

o dopolnitvi Priloge k Uredbi (ES) št. 2400/96 o vnosu določenih imen v Register zaščitenih označb porekla in zaščitenih geografskih oznak, določen v Uredbi Sveta (EGS) št. 2081/92 o zaščiti geografskih oznak in označb porekla za kmetijske pridelke in živila (Fagiolo de Sorana)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih oznak in označb porekla za kmetijske pridelke in živila [1], kakor je bila nazadnje spremenjena z Uredbo Komisije (ES) št. 2796/2000 [2], in zlasti člena 6(3) in (4) Uredbe,

ob upoštevanju naslednjega:

(1) V skladu s členom 5 Uredbe (EGS) št. 2081/92 je Italija Komisiji poslala vlogo za registracijo imena "Fagiolo di Sorana" kot zaščiteno geografsko oznako.

(2) V skladu s členom 6(1) navedene uredbe je bilo ugotovljeno, da ta vloga izpolnjuje vse s tem določene zahteve in zlasti, da vsebuje vse zahtevane informacije v skladu s členom 4 Uredbe.

(3) Komisija ni prejela nobenega ugovora iz člena 7 Uredbe (EGS) št. 2081/92 v zvezi z imenom iz te priloge po objavi v Uradnem listu Evropskih skupnosti [3].

(4) Ime je zato treba vnesti v Register zaščitenih označb porekla in zaščitenih geografskih oznak in ga tako zaščititi v vsej Skupnosti kot zaščiteno geografsko oznako.

(5) Priloga k tej uredbi dopolnjuje Prilogo k Uredbi Komisije (ES) št. 2400/96 [4], kakor je bila nazadnje spremenjena z Uredbo (ES) št. 564/2002 [5] –

SPREJELA NASLEDNJO UREDBO:

Člen 1

Ime v Prilogi k tej uredbi se doda v Prilogo k Uredbi (ES) št. 2400/96 in se ga vnese v skladu s členom 6(3) Uredbe (EGS) št. 2081/92 v Register zaščitenih označb porekla in zaščitenih geografskih oznak kot zaščiteno geografsko oznako (ZGO).

Člen 2

Ta uredba začne veljati dvajseti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 13. junija 2002

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 324, 21.12.2000, str. 26.

[3] UL C 179, 23.6.2001, str. 32.

[4] UL L 327, 17.12.1996, str. 11.

[5] UL L 86, 3.4.2002, str. 7.

--------------------------------------------------

PRILOGA

PROIZVODI S SEZNAMA V PRILOGI I K POGODBI ES, NAMENJENI ZA PREHRANO LJUDI

Sadje, zelenjava in žita

ITALIJA

- Fagiolo di Sorana (ZGO)

--------------------------------------------------
Uredba Komisije (ES) št. 1324/2002

z dne 22. julija 2002

o spremembi Uredbe (ES) št. 1163/2002 o spremembi Uredbe (ES) št. 1501/95 glede pogojev za plačilo izvoznih nadomestil za žitne proizvode

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], kakor je bila nazadnje spremenjena z Uredbo (ES) št. 1666/2000 [2], in zlasti člena 13 Uredbe,

ob upoštevanju naslednjega:

(1) Uredba Komisije (ES) št. 1163/2002 [3] določa odstopanja Uredbe Komisije (ES) št. 800/1999 z dne 15. aprila 1999 o skupnih podrobnih pravilih za uporabo sistema izvoznih nadomestil za kmetijske proizvode [4], kakor je bila nazadnje spremenjena z Uredbo (ES) št. 1253/2002 [5], v zvezi s plačilom diferencialnega nadomestila.

(2) Člen 2 določa, da se Uredba uporablja od 1. julija 2002. Ker bi lahko ta datum povzročil nekaj zmede, je treba natančno določiti, na kaj se nanaša datum uporabe uredbe.

(3) Ukrepi, predvideni s to uredbo so v skladu z mnenjem Upravljalnega odbora za žita –

SPREJELA NASLEDNJO UREDBO:

Člen 1

Drugi pododstavek člena 2 Uredbe (ES) št. 1163/2002 se nadomesti z naslednjim:

"Uporablja se za izvozne deklaracije, sprejete 1. julija 2002 ali pozneje."

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. julija 2002

Za Komisijo

Franz Fischler

Član Komisije

[1] UL L 181, 1.7.1992, str. 21.

[2] UL L 193, 29.7.2000, str. 1.

[3] UL L 170, 29.6.2002, str. 46.

[4] UL L 102, 17.4.1999, str. 11.

[5] UL L 183, 12.7.2002, str. 12.

--------------------------------------------------
Uredba Komisije (ES) št. 567/2003

z dne 28. marca 2003

o popravku danske, angleške, finske, nemške, grške, italijanske, portugalske in španske različice Uredbe (ES) št. 445/2002 o podrobnih pravilih za izvajanje Uredbe Sveta (ES) št. 1257/1999 o podpori za razvoj podeželja iz Evropskega kmetijskega usmerjevalnega in jamstvenega sklada (EKUJS)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1257/1999 z dne 17. maja 1999 o podpori za razvoj podeželja iz Evropskega kmetijskega usmerjevalnega in jamstvenega sklada (EKUJS) ter o spremembi in razveljavitvi določenih uredb [1] in zlasti njenih členov 34, 45 in 50,

ob upoštevanju naslednjega:

(1) Različice Uredbe Komisije (ES) št. 445/2002 [2] v danskem, angleškem, finskem, nemškem, grškem, italijanskem, portugalskem in španskem jeziku vsebujejo številne napake. Zato je treba navedene jezikovne različice popraviti.

(2) Ukrepi, predvideni s to uredbo, so v skladu z mnenjem Odbora za kmetijske strukture in razvoj podeželja –

SPREJELA NASLEDNJO UREDBO:

Člen 1

Uredba (ES) št. 445/2002 se popravi:

1. zadeva le nemško različico;

2. zadeva le nemško različico;

3. Člen 3(2) se nadomesti z:

"2. Člen 4(2) se uporablja tudi za naložbe, ki jih mladi kmetje izvedejo v petih letih od ustanovitve."

4. zadeva le grško različico;

5. zadeva le dansko različico;

6. zadeva le italijansko različico;

7. zadeva le portugalsko različico;

8. zadeva le špansko različico;

9. zadeva le nemško različico;

10. zadeva le špansko različico;

11. zadeva le špansko različico;

12. uvodni stavek 52(4) se nadomesti z:

"4. Plačilne agencije lahko Jamstvenemu oddelku EKUJS prijavijo znesek, ki ustreza delnemu financiranju Skupnosti."

13. zadeva le finsko različico;

14. zadeva le špansko različico.

Člen 2

Ta uredba začne veljati z dnem objave v Uradnem listu Evropske unije.

Uporablja se od dneva začetka veljavnosti Uredbe (ES) št. 445/2002.

Ta uredba je v celoti zavezujoča in se neposredno uporablja v vseh državah članicah.

V Bruslju, 28. marca 2003

Za Komisijo

Franz Fischler

Član Komisije

[1] UL L 160, 26.6.1999, str. 80.

[2] UL L 74, 15.3.2002, str. 1.

--------------------------------------------------
Uredba Komisije (ES) št. 631/2003

z dne 7. aprila 2003

o spremembi Uredbe (ES) št. 1334/2002 o določitvi podrobnih pravil za izvajanje Uredbe Sveta (ES) št. 1638/98 v zvezi s programi dela organizacij gospodarskih subjektov v oljčnem sektorju za tržni leti 2002/03 in 2003/04

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1638/98 z dne 20. julija 1998 o spremembi Uredbe št. 136/66/EGS o vzpostavitvi skupne ureditve trga za olja in maščobe [1], kakor je bila spremenjena z Uredbo (ES) št. 1513/2001 [2], in zlasti člena 4a(4)(a) in (c) Uredbe,

ob upoštevanju naslednjega:

(1) Uredba Komisije (ES) št. 1334/2002 [3], kakor je bila spremenjena z Uredbo (ES) št. 1965/2002 [4], določa za tržni leti 2002/03 in 2003/04 pravila o odobritvi in programe dela organizacij izvajalcev v oljčnem sektorju za financiranje Skupnosti, predvideno s členom 4a Uredbe (ES) št. 1638/98. Nekatere pogoje za odobritev združenj organizacij proizvajalcev v sektorju je treba spremeniti, da bi poenostavili upravljanje navedene ureditve in spodbujali obsežno sodelovanje organizacij v sektorju.

(2) Ker so določbe o financiranju programov dela nove, zahteva oblikovanje programov dela odobrenih organizacij izvajalcev obsežno pripravo. Zato je treba podaljšati ustrezne roke iz Uredbe (ES) št. 1334/2002.

(3) Uredbo (ES) št. 1334/2002 je treba ustrezno spremeniti.

(4) Ukrepi, predvideni s to uredbo, so v skladu z mnenjem Upravljalnega odbora za olja in maščobe –

SPREJELA NASLEDNJO UREDBO:

Člen 1

Uredbo (ES) št. 1334/2002 se spremeni:

1. Člen 2(3) se nadomesti z:

"3. Brez poseganja v člen 10(1) te uredbe se organizacije izvajalcev v oljčnem sektorju in njihova združenja, odobrena na podlagi člena 20c Uredbe št. 136/66/EGS, in organizacije drugih izvajalcev v oljčnem sektorju, ki jih država članica priznava, ki predložijo program dela v skladu s členom 5, štejejo da so odobrene na podlagi te uredbe, če izpolnjujejo merila iz odstavkov 1 in 2. Vendar lahko združenja organizacij proizvajalcev vključijo največ 10 % organizacij proizvajalcev, ki niso odobrene na podlagi točke (a), ali največ sedem takih organizacij."

2. V členu 3(1) se "31. marec 2003" nadomesti z "31. maj 2003".

3. V prvem pododstavku člena 5(2) se "31. marec 2003" nadomesti z "31. maj 2003".

4. V prvem pododstavku člena 6(3) se "31. maj 2003" nadomesti z "31. julij 2003".

5. V prvem in drugem pododstavku člena 11(2) se "30. junij 2003" nadomesti s "5. september 2003".

Člen 2

Ta uredba začne veljati tretji dan po objavi v Uradnem listu Evropske unije.

Uporabljati se začne 31. marca 2003.

Ta uredba je v celoti zavezujoča in se neposredno uporablja v vseh državah članicah.

V Bruslju, 7. aprila 2003

Za Komisijo

Franz Fischler

Član Komisije

[1] UL L 210, 28.7.1998, str. 32.

[2] UL L 201, 26.7.2001, str. 4.

[3] UL L 195, 24.7.2002, str. 16.

[4] UL L 300, 5.11.2002, str. 4.

--------------------------------------------------